

ที่ มท ๐๘๑๖.๒/ว  กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

กุมภาพันธ์ ๒๕๖๕

เรื่อง ขอความร่วมมือแจ้งข้อมูลนักเรียนรายบุคคลที่ผ่านเกณฑ์การคัดกรอง และได้รับการจัดสรรเงินอุดหนุน

นักเรียนยากจนพิเศษแบบมีเงื่อนไข (นักเรียนทุนเสมอภาค) ที่มีระดับชั้นคลาดเคลื่อน และแนวทางการดำเนินงาน

กรณีนักเรียนระดับชั้นคลาดเคลื่อน

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๓๒ ลงวันที่ ๗ มกราคม ๒๕๖๕

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๖๑๖/๒๕๖๕

ลงวันที่ ๑๗ กุมภาพันธ์ ๒๕๖๕ จำนวน 1 ชุด

ตามที่ กรมส่งเสริมการปกครองท้องถิ่นได้ขอความร่วมมือจังหวัดแจ้งองค์กรปกครองส่วนท้องถิ่น เรื่อง แจ้งผลการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) สังกัด องค์กรปกครองส่วนท้องถิ่น กลุ่มต่อเนื่องและกลุ่มคัดกรองใหม่ ภาคเรียนที่ ๒ ปีการศึกษา ๒๕๖๔ โดยให้สถานศึกษาดำเนินการจ่ายเงินเป็นค่าครองชีพให้นักเรียนตามขั้นตอน และหลักเกณฑ์ที่กองทุนเพื่อความเสมอภาคทางการศึกษากำหนด นั้น

กรมส่งเสริมการปกครองท้องถิ่น ได้รับแจ้งจากกองทุนเพื่อความเสมอภาคทางการศึกษาได้ดำเนินการตรวจสอบความถูกต้อง ครบถ้วนของข้อมูลนักเรียนรายบุคคลที่ได้รับจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) กลุ่มต่อเนื่องและกลุ่มคัดกรองใหม่ ภาคเรียนที่ ๒ ปีการศึกษา ๒๕๖๔ เรียบร้อยแล้ว พบว่า มีข้อมูลนักเรียนรายบุคคลที่ผ่านเกณฑ์การคัดกรอง และได้รับการจัดสรรเงินอุดหนุนนักเรียนยากจนพิเศษแบบมีเงื่อนไข มีระดับชั้นคลาดเคลื่อน ขอความร่วมมือจังหวัดประสานองค์กรปกครองส่วนท้องถิ่นดำเนินการแจ้งสถานศึกษาที่มีข้อมูลระดับชั้นคลาดเคลื่อน ดำเนินการตามแนวทางการดำเนินงานกรณีนักเรียนระดับชั้นคลาดเคลื่อนที่กองทุนเพื่อความเสมอภาคทางการศึกษากำหนด ทั้งนี้ หากสถานศึกษา  
ไม่สามารถคืนเงินตามแนวทางการดำเนินงานที่กำหนดได้ ให้สถานศึกษาแจ้งองค์กรปกครองส่วนท้องถิ่นจัดทำหนังสือชี้แจงข้อมูล และเหตุผลที่ไม่สามารถคืนเงินได้ไปยังกองทุนเพื่อความเสมอภาคทางการศึกษา ภายในวันที่ ๑๒ เมษายน ๒๕๖๕ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

รอง.อสถ.............................

ผอ.กศ..................................

ผอ.กง.ยศ.............................

หน.ฝ....................................

จนท.....................................

พิมพ์/ทาน............................

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๔

ไปรษณีย์อิเล็กทรอนิกส์ saraban@dla.go.th